
Pl-x  24/2009




Către,






BIROUL PERMANENT AL






CAMEREI DEPUTATILOR



Vă înaintăm, alăturat, Raportul comun asupra propunerii legislative  pentru modificarea şi completarea Legii 35 din 13.03.2008 pentru alegerea Camerei Deputaţilor şi a Senatului şi modificarea şi completarea Legii 67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond, cu adresa nr.Pl.x 24 din 2 februarie 2009.



PREŞEDINTE,


   
 PREŞEDINTE,


        Sulfina BARBU

              
 Daniel BUDA

RAPORT  COMUN
asupra propunerii legislative  pentru modificarea şi completarea Legii 35 din 13.03.2008 pentru alegerea Camerei Deputaţilor şi a Senatului şi modificarea şi completarea Legii 67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali


În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate spre dezbatere, în fond, cu propunerea legislativă  pentru modificarea şi completarea Legii 35 din 13.03.2008 pentru alegerea Camerei Deputaţilor şi a Senatului şi modificarea şi completarea Legii 67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă cu adresa nr.Pl-x 24 din 2 februarie 2009, înregistrată cu nr.26/48 şi, respectiv cu nr.31/92 din 3 februarie 2009. 

                 Potrivit prevederilor  art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.



Senatul, în calitate de primă Cameră sesizată, a respins propunerea legislativă, în şedinţa din 29 octombrie 2008.



Consiliul Legislativ, prin avizul nr.708/12.06.2008, a avizat favorabil propunerea legislativă, cu observaţii şi propuneri.



Guvernul, prin punctul de vedere transmis cu adresa nr.2730/30.10.2008, nu susţine adoptarea acestei iniţiative legislative. 

Prezenta propunere legislativă are ca obiect de reglementare modificarea art.76 din Legea nr.35/2008 pentru alegerea Camerei Deputaţilor şi a Senatului şi modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali.



Potrivit Expunerii de motive, elaborarea proiectului este motivată de faptul că în nici o ţară membră a Uniunii Europene reprezentanţii pentru Parlamentul European nu sunt aleşi pe baza votului uninominal şi de faptul că Guvernul se află în imposibilitatea de a pregăti şi utiliza cărţile de alegător la alegerile parlamentare din anul 2008. 



În ceea ce priveşte instituţia abrogării, semnalăm că, potrivit art.62 alin.(3) din Legea nr.24/2000, republicată, cu modificările şi completările ulterioare, abrogarea unei dispoziţii sau a unui act normativ are caracter definitiv de la data intrării în vigoare a normei prin care s-a dispus această măsură. Ori, prevederile art.76 sunt deja în vigoare, potrivit art.74 acestea producând efecte juridice la 30 de zile de la publicarea legii în Monitorul Oficial al României. Prin urmare, Legea nr.373/2004 este abrogată.


În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă susmenţionată, în şedinţa din 3 martie 2009. Membrii Comisiei juridice, de disciplină şi imunităţi au examinat propunerea legislativă susmenţionată, în şedinţa din 25 februarie 2009. 



La lucrările Comisiei au participat, în calitate de invitaţi, din partea Ministerului Administraţiei şi Internelor, domnul Radu Stancu – secretar de stat, domnul Marin Pătuleanu – consilier şi domnul Ovidiu Simina - consilier.



Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 25 deputaţi, iar din numărul total de 25 membri ai Comisiei juridice, de disciplină şi imunităţi au participat la dezbateri 18 deputaţi.

 

În urma dezbaterilor, membrii celor două Comisii au hotărât, cu unanimitate de voturi, să propună Plenului Camerei Deputaţilor respingerea propunerii legislative pentru modificarea şi completarea Legii 35 din 13.03.2008 pentru alegerea Camerei Deputaţilor şi a Senatului şi modificarea şi completarea Legii 67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali.


În raport cu obiectul şi conţinutul reglementării, propunerea legislativă face parte din categoria legilor organice.

PREŞEDINTE,


      PREŞEDINTE,


       Sulfina BARBU


       Daniel BUDA



SECRETAR,

                 SECRETAR,

          Mihai APOSTOLACHE
            Gabriel ANDRONACHE

Consilieri parlamentari:

Roxana SERBAN
Sofia CHELARU

